चंडीगढ़। धान के 5500 करोड़ रुपए बकाया अदा न करने को लेकर कांग्रेस का किसान एवं मजदूर सेल राज्यपाल प्रो. कप्तान सिंह सोलंकी से मिला। चेयरमैन इंद्रजीत सिंह जीरा ने कहा कि पहले ही तीन फसलें खराब होने से किसानों की आर्थिकता टूट चुकी है उस पर 5500 करोड़ का बकाया अभी तक रिलीज नहीं किया गया।
उन्होंने किसानों की कई अन्य मांगों से संबंधित एक ज्ञापन राज्यपाल को सौंपा। किसानों ने आए दिन बढ़ रही खुदकुशियों का मामला उठाया। किसान सेल ने कहा, स्वामीनाथन आयोग की रिपोर्ट लागू किए बिना इस तरह की समस्याओं से छुटकारा नहीं मिल पाएगा।
hin_Deva hin_Deva